เคล็ดลับสาวหุ่นจ้ำม่ำ จาก 75 กก. เหลือ 53 กก. เขาทำได้อย่างไร 
งามแข อมาตยกุล นักศึกษา เด็กสาวเจ้าของหุ่นจ้ำม่ำคนนี้ชอบกินมื้อเย็นวันละ 2 ครั้ง เวลาผ่านไปไม่นานก็กลายเป็นคนตุ๊ต๊ะของจริง ยิ่งเป็นนักศึกษากิจกรรมเยอะ เลิกดึกเกือบทุกวัน เลยกินมากขึ้นถึง 5 มื้อต่อวันจนน้ำหนักพุ่งแตะ 75 กิโลกรัม เริ่มใช้ชีวิตยากขึ้นเรื่อยๆ โดนแซวแรงๆ เสียความมั่นใจ โดนคำล้อแบบนี้จึงต้องฮึดสู้ เปลี่ยนตัวเอง ตั้งเป้าจะลดให้ได้ 20 กิโลกรัม แล้วเธอก็ทำสำเร็จจริงๆ,จุดเปลี่ยน,เวลาใส่เสื้อนิสิตเหมือนกระดุมเริ่มปริออก อึดอัดทั้งตัว จากที่ชอบเล่นเทนนิส กลับเล่นได้น้อยลงเพราะวิ่งไม่ไหว ช่วงที่น้ำหนักมากจะปวดท้องประจำเดือนจนลุกไม่ขึ้น รวมทั้งปวดไมเกรนด้วย เสื้อผ้าหาซื้อใส่ยากสุดๆ แล้ววันหนึ่งก็ถึงจุดพีก คือถูกเพื่อนผู้ชายแซวเชิงเปรียบเทียบเรากับเสาคอนกรีตของตึกเรียน จึงตัดสินใจแน่วแน่เพื่อจะผอมให้ได้,วิธีการ,ช่วงเดือนแรกใช้วิธีไดเอตที่เรียกว่า Fast 5 ในหนึ่งวันกินได้แค่ 5 ชั่วโมงเท่านั้น แต่จะกินอะไรก็ได้ (คือต้องงดข้าวเย็นเด็ดขาด) วิ่งรอบสวนสาธารณะใกล้บ้านสัปดาห์ละ 5 วัน ทำวิธีนี้มาสักพักรู้สึกว่าร่างกายเริ่มไม่ตอบรับกับสิ่งที่ทำ จึงกินยาลดความอ้วน แต่พอหยุดกินน้ำหนักพุ่งกระฉูด จึงคิดวิธีลดใหม่ให้เหมาะกับตัวเอง เริ่มเปลี่ยนมาเล่นโยคะช่วงเดือนที่สอง น้ำหนักค่อยๆ ลดเหลือ 60 กิโลกรัม จากนั้นหยุดเล่นโยคะแล้วกลับมาวิ่งและตีเทนนิส พร้อมกับคุมอาหารแบบเคร่งครัดมากๆ เน้นกินคลีน พอเข้าเดือนที่แปดน้ำหนักค้างอยู่ 55 กิโลกรัม จึงลองกินยาลดอีกครั้ง แต่ก็ไม่ได้ผล น้ำหนักขึ้นมาอีก 4 กิโลกรัม เลิกกินยาแล้วเล่น T25 เล่นเวท เปลี่ยนการกินคลีนมาเป็นเลือกกินแทน จะได้ไม่รู้สึกกดดันตัวเองมากไป จากนั้นน้ำหนักก็ลดลงมาเรื่อยๆ และคงตัวอยู่ที่ 53-54 กิโลกรัม,ผลที่ได้รับ,จากที่โดนล้อได้พลิกตัวเอง กลายเป็นผู้หญิงที่สดใส คล่องตัว รูปลักษณ์ดีขึ้น สุขภาพดี ไม่ป่วยอีกแล้ว และสิ่งที่สำคัญกว่าความผอมสวยก็คือความสุข ความมั่นใจ และพลังด้านบวกที่ได้รับหลังเปลี่ยนแปลงตัวเอง รักตัวเองมากขึ้น,Tips,กินมื้อเช้าไม่หนักมากเพราะกิจกรรมไม่เยอะ อีกแป๊บก็เที่ยงแล้ว กลางวันกินข้าวปกติแต่สัดส่วนของอาหารจะเป็นผักครึ่งหนึ่ง โปรตีนกับคาร์โบไฮเดรตอีกครึ่ง ตอนเย็นเน้นปลา ไก่ ผักที่ย่อยง่าย ไม่ได้คิดว่ากำลังลดความอ้วนอยู่ตลอดเวลา เพราะมันกลายเป็นส่วนหนึ่งของชีวิตไปแล้วที่เราต้องดูแลตัวเอง เราไม่สามารถกินคลีนได้ทุกมื้อ แต่เราสามารถหาตัวเลือกที่ดีที่สุดได้ในมื้อนั้นๆ ซึ่งก็ถือว่าเราทำดีที่สุดแล้ว,ที่มา : ,Womens Health Thailand,นิตยสาร Health Thailand ฉบับเดือนพฤษภาคม 2558 ,เรื่อง: Tuntoon
เราไม่สามารถกินคลีนได้ทุกมื้อ แต่สามารถหาตัวเลือกที่ดีที่สุดได้ในมื้อนั้นๆ
ลดน้ำหนัก,เคล็ดลับลดน้ำหนัก,ลดน้ำหนักอย่างไรเห็นผล,งามแข อมาตยกุล,ข่าวไลฟ์สไตล์,ไลฟ์สไตล์,ไทยรัฐออนไลน์,Women’s Health